**Green Day**

28. september 2018

9:00 – 14:00

Fakulta architektúry STU, Námestie slobody 19, Bratislava

Slovenská rada pre zelené budovy a občianske združenie EKOrast pripravujú pre študentov stredných škôl už piaty ročník podujatia GreenDay - zábavno-náučného predpoludnia, ktoré je spojené so žrebovaním o atraktívne ceny. Jeho cieľom je zvýšiť povedomie verejnosti o ochrane životného prostredia a motivovať ľudí k aktívnemu zapájaniu sa do činností, ktoré s ochranou životného prostredia súvisia.

Spoluprácou dvoch neziskových organizácií sme založili tradíciu, ktorá sa okrem stoviek zúčastnených študentov, môže pochváliť aj podporou štátnych inštitúcií. V minulosti sa podujatia zúčastnila a hlavnú cenu víťaznej škole predala štátna tajomníčka ministerstva školstva.

Aj tento rok budú pre študentov pripravené informačné stánky – tradičné aj nové (napríklad WWF, Arthur, Živica, Eurostav, Ekorast, Fashion Revolution, Dm – spolu približne 12 stánkov) s ponukou zaujímavých aktivít. Pripravujeme aj atraktívne workshopy pre študentov a prednášky - prezentácie (v kľude zasadacej miestnosti) v trvaní cca 30 minút, kde im odborníci z oblasti ochrany životného prostredia, ekologickej výstavby a pod. pútavou formou podajú zaujímavé informácie.

Vďaka našim podporovateľom z radov súkromného sektora pripravujeme aj pre tohtoročných návštevníkov atraktívne ceny nielen pre nich osobne, ale aj pre víťaznú triedu. Víťazi uplynulých ročníkov, ktorí vzišli zo žrebovania, si odniesli pre svoje školy hodnotné ceny v podobe výmeny osvetlenia v telocvični a učebni, či rekuperačnej jednotky slúžiacej na výmenu vzduchu v miestnosti. Hlavnú cenu v podobe výmeny osvetlenia v triede venuje spoločnosť Zumtobel Group.

O atraktívne ceny však budú môcť zabojovať aj študenti a odniesť si napríklad balíčky od DM Drogerie Markt a ďalšie.

**Prihlasujte sa prosím mailom na** **events@skgbc.org** **alebo telefonicky na čísle 0915 774 241** s uvedením školy, ročníka a počtu zúčastnených študentov a približným časom príchodu.

**Tešíme sa na vás a vašich študentov 28. septembra od 9,00 do 14,00 hod v priestoroch Fakulty architektúry STU na Námestí slobody 19 v Bratislave**.